Mind on vaevanud üks küsimus.
Piibel ütleb, et Jumal on üks,
kuid Piiblis on öeldud ka, et Jumal on Isa, Poeg ja Vaim.
Jah, selle üle on inimesed imestanud tuhandeid aastaid.
Me ei suuda küll seda täielikult seletada,
kuid võime paremini aru saada, mis on meie jaoks mõistetamatu.
Mis mõttes?
Vaata, on olemas kahemõõtmeline tasand.
Siin aga kolmemõõtmeline objekt,
mis liigub läbi kahemõõtmelise tasandi. - Selge!
Sellest vaatenurgast on objekt peal- ja allpool tasandit.
Praegu on see loogiline,
aga kujutle, et oled kahemõõtmeline inimene,
kes on kinni kahemõõtmelisel tasandil.
Mida siis näeksid?
Ma ei tea. Mida näeksin?
See näeks välja selline!
Ahah, selge.
Sellest vaatenurgast näib see võimatu.
Korraks on see üks objekt, siis kaks ja siis kolm!
Tegelikkuses on need aga kõik üks,
lihtsalt mitte meile mõistetaval viisil.
Vaatame nüüd seda kui võrdpilti,
kuidas me Jumalat tajume.
Piibel väidab, et Jumal on üleloomulik.
Jumalik olend, kelle läbi me elame, liigume ja eksisteerime.
Või nagu Jumal ütleb "Mina olen".
Mina aga elan siin, selles universumis,
seega on Jumala ilmumine teatud mõttes loogiline,
kuid teisest küljest käib see üle mõistuse.
Just! See juhtub Piiblis inimestega kogu aeg, kui nad kohtavad Jumalat.
Vaatame seda lähemalt Heebrea pühakirjadest.
Heebrea pühakirjades ilmub Jumal moel,
mis on üle meie mõistuse.
Üks tavapärane viis on läbi Jumala omaduste.
Omadus kirjeldab, milline mingi asi on.
Näiteks jalgpall on ümmargune...
Just!
...või Jumal on tark.
Just, Jumala tarkus!
Õpetussõnades on kirjas, et Jumal lõi maailma läbi oma tarkuse.
Samas on salme,
mis kirjeldavad Jumala tarkust kui isikut või abilist,
kelle läbi Jumal kujundab universumi.
Kas Jumalast saab eraldi karakter?
Jaa! Nii on ka Jumala hiilgusega,
mis mõnikord ilmub troonil oleva inimkujuna,
mis on neelatud leekidesse.
Või näiteks Jumala sõna, läbi mille saab Ta inimestega rääkida.
Mõnikord aga ilmub Tema sõna kui isik.
Nii et Jumala omadused on nagu väiksed jumalad?
Ei-ei! Piibli autorid uskusid, et on üks kõikvõimas Jumal.
Aga räägivad neist kui erinevatest karakteritest?
Jaa! Selliselt kujutavad piibliautorid Jumala mitmetahulist isiksust.
Need on osa Jumalast, kuid samas eraldiseisvad.
Eraldiseisvad Jumalast ja samas osa Jumalast?
Jah! Kui näeme, et Jumalat nõnda kirjeldatakse,
hakkame märkama seda kõikjal pühakirjas.
Õieti võib seda kohata juba Piibli esimestes lausetes,
mis mainivad Jumala Vaimu.
Esimesed read Piiblist on küllaltki tuttavad.
"Alguses lõi Jumal..."
Aga, kes oli see, kes loomisel vete kohal hõljus?
Jumala Vaim!
Jaa! Vaim viitab Jumala isiklikule kohalolule
ja energiale, millega saame loodu piires lävida.
Piibel viitab, et Jumala Vaim on Jumalast eraldiseisev.
Jumalast eraldiseisev, aga samas Jumal.
Jumala Vaim.
Ja kuigi see kõlab meie jaoks võõralt,
siis just Jumala mitmetahulisust tahavad piibliautorid meile näidata.
Oleme vaadanud Jumala omadusi ja Jumala Vaimu.
Peatume korra veel Heebrea pühakirjadel,
kus Jumala mitmetahuline isiksus väljendub Inimese Pojas.
Piiblis on ainult üks Jumal, keda ülistada.
Mis teeb ühe Taanieli raamatus oleva loo eriti üllatavaks.
Taaniel näeb unenägu inimkujust - Inimese Pojast,
kes viitab inimlikkusele.
Taanieli unenäos tõstetakse see inimene pilvedeni
ning veelgi kõrgemale.
Üles Jumala ruumi.
Seejärel näeb ta inimest istuvat Jumala paremal käel
ning kogu inimkond kummardab Teda koos Jumalaga.
Inimene seal, kus eeldaks näha Jumalat?
Jah, see inimene on osa Jumala isiksusest.
See nägemus on kogu piibliloo läbiv lootus.
Jumal ja inimkond saavad üheks ning valitsevad koos maailma.
Nii et Jumala Poeg on Jumalast eraldi ja samas ka Jumal?
Täpselt! Mõtle sellele, millest oleme praegu rääkinud.
Heebrea pühakirjades on Jumala isiksus mitmetahuline.
Seega, kui Jeesuse järgijad kohtusid Jumalaga kui Isa,
Poja ja Püha Vaimuga, oli neil juba mõistmine,
et need kõik on üks ja sama Piibli Jumal.
Hästi, räägime sellest lähemalt.
Uues Testamendis tutvustatakse meile Jeesus Naatsaretlast,
kes on inimene, kuid ka palju enamat.
Talle meeldis end kutsuda Inimese Pojaks.
Tegelane Taanieli nägemuses.
Ta olevat mitmetahuline Jumal, kes tuli inimesena,
et liita teisi inimesi Jumalaga.
Seega evangeeliumid kujutavad Jeesust täielikult inimesena.
Samuti ka Jahvena, Iisraeli Jumalana.
Jeesus rääkis ja tegi asju, mida ainult Jahve saab teha,
nagu andestada inimestele pattusid või vaigistada mässavad veed.
Nii et Jeesus on inimene, eraldiseisev Jumalast,
aga samas Jumal?
Jaa! See võib kõlada hullumeelselt, kui sa pole lugenud Heebrea pühakirju,
mis aitavad seda mõista.
Muide, Jeesuse esimesed järgijad ja apostlid rääkisid Temast,
omistades Talle Jumala omadusi.
Nad kutsusid Jeesust Jumala hiilguseks.
Apostel Paulus kutsus Jeesust Jumala tarkuseks.
Johannes alustab oma evangeeliumi,
öeldes, et Jeesus on Jumala Sõna, kelle läbi on kõik loodud,
ja siis ta ütleb "Sõna oli Jumala juures ja Sõna oli Jumal".
Olgu, saan aru, mida nad mõtlevad, kuid see tekitab mulle peavalu.
Täiega! Et asja veel keerulisemaks teha, mõtle sellele:
Jeesus, keda on kujutatud kui inimeseks tulnud Jumalat,
räägib Jumalaga kui eraldiseisev inimene.
Ja seda tehes kutsub Ta Teda Isaks.
Kui Jeesus rääkis Jumalast,
ei viidanud ta umbmäärasele jõule või energiale.
Ta rääkis isikulisest olendist, kellega saab suhestuda.
Piiblis on Jumalast palju isikulisi kujundeid:
Valitseja, Looja ja Kohtumõistja.
Aga Jeesus viitab järjepidevalt Jumalale kui "minu Isale".
Jeesus koges Jumalat kui lõpmatu armastuse allikat.
Ta ütles: "Isa on armastanud mind enne maailma loomist."
Ilmselt tundis Jeesus Isa kui isetut ja eluandvat olendit.
Jah, nagu Jeesuse ristimise loos, kus Isa ütleb taevast:
"See on minu Poeg, keda ma armastan."
Isik, kes selles loos toob armastuse sõnumi Isalt Pojale, on Jumala Vaim.
Oleme rääkinud Jumala Vaimust.
Siin maailmas suhtleme jumalikuga läbi Vaimu.
Jah, ja see kehtis ka Jeesuse jaoks.
Vaimu läbi koges ta Isa armastust.
Aga sellega lugu ei lõpe.
Jeesus lubas, et Tema kaudu Vaim läheb
ja jagab Isa armastust kogu inimkonna ja looduga.
Seega võib paista, nagu oleks kolm eri Jumalat,
aga ometi, kuigi raske mõista, on nad kõik üks.
Täpselt.
See on, mida hilisemad Jeesuse järgijad kutsusid kolmainsuseks.
Isa, Poeg ja Vaim on üks Piibli Jumal.
Mõistan nende loogikat.
Aga, see pole pelgalt filosoofiline mõttekäik.
Kirjeldada Jumalat kolmainsusena tähendab öelda,
et maailma hoiab koos igavesti armastav kamp.
Mida ma täielikult ei suuda mõista.
Aga Piibli Jumalat ei saagi täielikult mõista.
Asja mõte on tunda Jumalat ja olla Tema poolt armastatud.
Tõlge: Ahti Kaera